Exposición de xoiaría _ Sonia Arnaiz
2025-07-29 - 2025-08-10
Abrímoslle as portas a unha nova creativa para que luza o seu produto en todo o seu esplendor. Esta vez, amosamos o traballo da nosa xoieira Sonia Arnaiz.
“O meu traballo como xoieira parte dunha concepción artística da xoiería, que entendo como escultura portátil: pezas únicas, feitas á man, que transmiten emoción e personalidade. As obras que expoño nesta mostra están inspiradas no mar e nas formas orgánicas que nel habitan —ondas, corais, movementos fluídos— reinterpretadas desde unha linguaxe contemporánea e persoal.
Cada peza é irrepetible. Traballo en prata e combino distintos acabados —mate, oxidado e branqueado— cunha aplicación moi coidada de pan de ouro de 22 quilates. A colección que presento quere conectar coa esencia do natural e transformar o metal nun elemento vivo.
Durante os días da exposición estarei traballando en directo, amosando o proceso artesanal: a importancia do oficio, a delicadeza do traballo manual e a creatividade que require cada paso. É unha oportunidade para achegar a xoiería de autor á xente, desde dentro, poñendo en valor o feito á man, o tempo e a alma que hai detrás de cada peza.”
Pois xa sabes, atopa o traballo de Sonia na nosa sala de exposicións.

Exposición: ‘Esculturas que se levan: xoiería viva en prata e ouro’
Técnicas empregadas: Traballo en prata con técnicas tradicionais de xoiería como segueteado, soldadura, limado, pulido, texturizado e acabados manuais (prata oxidada, mateada e branqueada). Aplicación de folla de pan d’ouro de 22 quilates para acadar efectos de luz e contraste
Autora: Sonia Arnaiz
Lugar: Mercado Galego da Creatividade
Data: 29 xullo – 10 agosto
Horario: 10:30 – 20:30 h

Coñece o traballo de Sonia:
Instagram: @sonia_arnaiz

Exposición de acuarela _ Cuire Acuarela
2025-08-12 - 2025-08-24
‘Galegas’ xa é a terceira exposición de Sandra Cuiña e a súa marca, Cuire Acuarela. Nela fai unha homenaxe ás Cantareiras, mulleres da terra ás que este ano se lle dedicou o Día das Letras Galegas polo seu papel fundamental na conservación e transformación oral de parte da nosa cultura galega.
Nesta exposición podes atopar pintura en acuarela que versa sobre estas Cantareiras. Obras orixinais, reproducións, diferentes tamaños de lenzos, e ata reproducións en soporte téxtil como bolsa ou camiseta.
Acompañando ás Cantareiras están outras obras de Cuire Acuarelas que homenaxean a mulleres que forman parte da nosa historia como son: Rosalía de Castro ou As Dúas Marías. Iconas galegas que Sandra representa sobre lenzo e pintando coas acuarelas.
Ten moitas mais obras, pero imos deixar que te sorprendan cando nos fagas a visita á sala de exposicións.

Exposición: ‘Galegas’
Técnicas empregadas: pintura con acuarela
Autora: Sandra Cuiña
Lugar: Mercado Galego da Creatividade
Data: 12 – 24 de agosto
Horario: 10:30 – 20:30 h

Coñece o traballo de Sandra:
Instagram: @cuireacuarela

Exposición de obra pictórica e feltrado de la e seda _ María Monsalve
2025-08-26 - 2025-09-07
Xa temos preparada a nova exposición na sala de exhibicións do noso Mercado. Esta vez a protagonista é María Monsalve. Velaquí as palabras coas que ela mesma se presenta e fala da súa obra e paixóns:
«Pintora de profesión, cambiei o lenzo pola seda e o óleo pola la meiriña. Encontrei no Nuno felting, e esa combinación da seda e a la, unha nova linguaxe cargada de textura, espazos e baleiros que non só nos atraen visualmente senón que parecen acariciar o noso corpo e a nosa mirada, cativándonos case hipnoticamente.
Con esta nova maneira de pintar e construír establécese un espazo para crear a través das transparencias, as cores e as texturas, un cosmos cheo de emocións que trasladan, a través da abstracción, a natureza en todo o seu esplendor.»
Ademais do seu traballo pictórico, tamén se poden ver pequenas esculturas de paxaros autóctonos feitos coa técnica do needle felting.

Exposición: ‘Wool abstraction’
Técnicas empregadas: Nuno felting. La sobre seda.
Autora: María Monsalve
Nome da marca: María Monsalve Studio
Lugar: Mercado Galego da Creatividade
Data: 26 de agosto – 7 de setembro
Horario: 10:30 – 20:30 h

Coñece o traballo de María:
Instagram: @mariamonsalvestudio
Facebook: Monsalve Chico

Taller de calceta _ La con agarimo
2025-09-01 17:30 - 2026-07-31 19:30 (Europe/Madrid)
Gustaríache aprender a calcetar?
Quizais evolucionar sobre a base que xa tes?
Ou facer unha peza determinada e necesitas axuda para eses puntos que se che resisten?
Sexan cales sexan as túas razóns, esperámoste no taller de calceta con Desi de La con Agarimo.

Elixe o grupo que mellor che encaixa:

Grupo de MARTES / Grupo de XOVES / Grupo de VENRES.

Actividade: Taller de calceta
Formadora: Desiree Díaz
Marca: La con Agarimo
Lugar: Mercado Galego da Creatividade
Horario: 17:30 – 19:30 h
Custo do taller: 40 € / mes
Reserva a túa praza aquí: 605 14 12 41

Coñece o traballo de Desi:
Instagram: @laconagarimo

Exposición de ilustración _ Komorevi
2025-09-09 - 2025-09-21
Komorevi é a sinatura artística da ilustradora e muralista compostelá, Eva Agra (Santiago de Compostela, 1990). Case unha década dedicada profesionamente á ilustración e comunicando dende que ten uso de razón mediante o trazo do lapis e do pincel.
A igualdade de xénero, a diversidade, a xustiza social, a comunidade e o coidado nos procesos creativos son os fíos condutores que guían os seus trazos e que agroman nas súas oras de xeito transversal.
“A ilustración de Komorevi navega entre a inocencia, a fantasía e a escuridade creando unha narrativa que fala de transformar as vulnerabilidades en fortalezas, e de compartir medos e historias que nos conecten unhes a outres dende as nosas ‘rarezas’.”
E acompañando á ilustración de Komorevi contamos coas marabillosas pezas de Juan Napalmadaman. Sempre é un pracer ter as súas lámpadas de porespán reciclado iluminando a nosa sala de exposicións. De Juan tan só adiantar que ten novidades de formatos e aínda que desta vez temos unha pequeniña mostra, son pezas xeniais.
Ven a vernos!

Título da exposición: O raro é ser ‘normal’
Técnicas empregadas: ilustración dixital e técnicas mixtas (acuarela, acrílico, lapis de cores, grafito…).
Autora: Eva Agra
Nome da marca: Komorevi
Lugar: Mercado Galego da Creatividade
Data: 9 – 21 de setembro
Horario: 10:30 – 20:30 h

Coñece a esta ilustradora:
Instagram: @komorevi.art

Exposición de arte abstracta _ O Teu GUSTO
2025-09-23 - 2025-10-04
Bea Barril, interiorista de profesión e vocación, é a deseñadora e creadora das pezas que están baixo a marca: O Teu GUSTO.
Desde ben pequeniña, a esta creativa gustáballe “poñer orde e mellorar a estética dos espazos que visitaba e a rodeaban”. Mais tiña que ser aproveitando os elementos que xa había nel, ou recuperando outros agochados no faiado. Sempre mantivo unha filosofía de recuperar, reutilizar e dar segundas vidas e oportunidades ás pezas que decoran un lugar, deste xeito seguen contando e continuando a historia desa estancia.
A través desta exposición no Mercado, Bea amosa toda a súa colección de pezas decorativas e artísticas pintadas á man con acrílico e intervindo as obras con técnicas artesanais antigas como son a manipulación do papel para elaborar o papel maché. Engade refugallos de papel e outros materiais e combínaos con cola, xeso ou escaiola para darlle consistencia e texturas ás obras ademais de permitirlle a reciclaxe de materiais que doutro xeito irían ó lixo.
Papel usado, cordas, tecido téxtiless, plásticos…, todos eles reciclados, son compoñentes principais do acabado final da obra.
Tamén poderemos atopar deseños e ilustracións inspirados en personaxes referentes da cultura galega e compostelá como son: Castelao, Rosalía de Castro ou As 2 Marías.

Título da exposición: ‘Decorando estancias ao Teu Gusto’
Técnicas empregadas: acuarela e incrustacións de materiais reciclados
Autora: Bea Barril
Nome da marca: O Teu GUSTO
Lugar: Mercado Galego da Creatividade
Data: 23 de setembro – 4 de outubro
Horario: 10:30 – 20:30 h

Coñece o traballo desta creativa:
Instagram: @oteugusto

Exposición de cerámica _ Piros Heija
2025-10-07 - 2025-10-18
Abrimos a nosa sala de exposicións para ensinarvos o traballo de Piros Héjja, unha apaixonada da cerámica. Esta creativa húngara, establecida en Compostela dende hai un tempo, namorouse do barro dende o primeiro momento en que as súas mans traballaron con este material. Sentiu como espertaba a súa creatividade e como estimulaba o seu impulso a crear obxectos coas súas propias mans. Empezou coa técnica do torno e mais adiante explorou pouco a pouco o moldeado á man.
Nesta exposición imos ver as súas pezas mais recentes. Son obras creadas xa en Galicia e inspiradas na súa experiencia vital na cidade de Santiago. A proximidade coa natureza, co océano ou a simboloxía das viaxes de peregrinación á Compostela, son fonte de inspiración para Piros. É por iso que en moitas pezas está presente o símbolo da concha.
Cada obxecto conta unha pequena historia e rememora vivencias da súa propia peregrinación, que aínda que pasaron mais de doce anos, sempre están moi presentes as sensacións e emocións vividas durante esa viaxe tan profunda e espiritual.
Queres coñecer como esta creativa representa Galicia, á súa xente, as tradicións e a cultura galega a través das súas pezas de cerámica?
Ven a visitar a colección completa!

Exposición: ‘O Camiño en cerámica, 12 anos despois’
Técnicas empregadas: cerámica
Autora: Piros Hejja
Nome da marca: Piri Cerámica
Lugar: Mercado Galego da Creatividade
Data: 7 – 18 de outubro
Horario: 10:30 – 20:30 h

Exposición _ Ruxe design
2025-10-21 - 2025-11-01
Jenny é a quinta xeración de colareiras de O Grove. As mulleres da vila recollían as conchas que o mar deixaba atrás, uníanas con fío e elaboraban divertidos colares que logo vendían na Illa da Toxa a visitantes fascinados co traballo final destas artesás. De tales raíces nace a inquietude da nosa compañeira por crear beleza coas mans, por investigar novos xeitos de como aproveitar os recursos que a natureza nos dá para crear novos lenzos, coas nosas propias cores e texturas.
E podedes imaxinar como deste berce nace Jenny, un bulebule, un fervedoiro de ideas, un fuxefuxe que sempre está aprendendo novos xeitos e técnicas de creación artesanal; unha mente que non para de innovar e unhas mans que non deixan de moldear. Por iso, entre o seu traballo, atopamos varias coleccións:
SUCA, en honor á súa avoa, é o nome da colección de pezas elaboradas artesanalmente coas conchas do mar.
MARMA é o nome que reciben as obras que crea artesanalmente con resina mineral ecolóxica. Están inspiradas no terrazo e contan cunha ampla variedade de cores, formas e mesturas.
ALMA, son pezas que xorden da súa paixón por coñecer os minerais naturais e convertelos en arte para lucir.
TERRA nace do seu amor pola cerámica. Unha paixón que a conquistou dende os seus inicios e a levou a mergullarse en aventuras e aprendizaxes que non parecen ter fin.
De todas estas coleccións podes ver exemplos a través desta exposición.
Toma nota:

Exposición: ‘Ruxe desing’
Técnicas empregadas: cerámica, conchas mariñas, resina ecolóxica
Autora: Jennifer Martínez
Nome da marca: Ruxedesign
Lugar: Mercado Galego da Creatividade
Data: 21 de outubro – 1 de novembro
Horario: 10:30 – 20:30 h

Fotografías de: @labarral

Exposición de xoiaría _ Ana Benito
2025-11-04 - 2025-11-15
Acollemos unha nova exposición na tenda para mostrarvos o traballo de Ana Benito Vinós, unha xoieira de Compostela con medio corazón mexicano. É por iso que ambas culturas están presentes en cada unha das súas pezas:
Ela mesma se nos presenta:
“Se me tivese que describir, diría que son bióloga de corazón e xoieira de paixón; que son amante dos animais e da natureza; que me gusta coñecer lugares, xente, comida, costumes; que agradezo e atesouro ser de dous países, porque nacín e crecín en México, pero as miñas raíces son todas de España; que a vida me parece un transitar fascinante e que sempre crin que é un agasallo poder facer o que a unha lle gusta e apaixona.
As xoias e as pedras chamáronme a atención desde que teño memoria. Outra fascinación que teño son as ferramentas. O meu pai regaloume os meus primeiros alicates (que aínda conservo) e algúns fíos e chapas de latón, alpaca e cobre; foi nese momento que se me abriu o mundo de crear cousas que están na miña cabeza.
A miña inspiración é o mar e as montañas. Reproducir as curvas da natureza, as asimetrías, as espirais…, todo iso está reflectido nas miñas pezas.”
Pezas únicas de xoiaría que vos recomendamos visitar. Toma nota!

Exposición: Xoias da natureza
Técnicas empregadas: técnicas tradicionais de xoiaría
Autora: Ana Benito Vinós
Nome da marca: Ana Benito
Lugar: Mercado Galego da Creatividade
Data: 4 – 15 de novembro
Horario: 10:30 – 20:30 h

Coñece o traballo de Ana:
Instagram: @ana_benito_joyera

Taller de encadernación _ María Ramírez
2025-11-08 11:00 - 2025-11-22 14:00
María Ramírez imparte a súa V edición de taller de encadernación para que te leves a túa libreta personalizada.
Neste obradoiro aprenderemos a coser con cadeneta, a facer unha encadernación con tapa dura, a dourar os cantos do noso caderno e a decoralo co deseño que nós elixamos debuxándoo co lapis térmico.
En imaxes deixamos algún exemplo de libretiñas feitas noutros talleres.
Queres vir facer a túa? Toma nota:

𝐀𝐜𝐭𝐢𝐯𝐢𝐝𝐚𝐝𝐞: 𝐓𝐚𝐥𝐥𝐞𝐫 𝐝𝐞 𝐞𝐧𝐜𝐚𝐝𝐞𝐫𝐧𝐚𝐜𝐢𝐨́𝐧
Marca: @afaceria
Lugar: Mercado Galego da Creatividade
Data: 8 / 15 / 22 de novembro
Horario: 11:00 – 14:00 h
Prezo: 85 €

Merca o teu taller aquí: Mercar

Exposición colectiva _ Mercado Tarado
2025-11-18 - 2025-11-30
Queres atopar artigos imperfectamente exclusivos, sacados do baúl do ‘veremos que fago contigo algún día’ que todo artesán/á ten —se di que non, minte ou non é artesán/á—, pezas feitas á man con historia propia e obras á venda a demasiado bo prezo?
Benvidos e benvidas ao noso 𝐌𝐞𝐫𝐜𝐚𝐝𝐨 𝐓𝐚𝐫𝐚𝐝𝐨: unha chea de produtos artesanais e artísticos nos que o prezo, a imperfección e a singular historia durante o proceso de creación, marcan a súa exclusividade!
Esa peza que saíu do forno cunha personalidade tan única e irrepetible que debe seguir o seu propio camiño, fóra da colección.
Ese prototipo ao que lle regalamos tantas e tantas horas da nosa vida e non acabou de satisfacer os nosos egos.
Esa talla que quedou soíña e nos acompaña cada feira coa ilusión do primeiro día por atopar un novo fogar.
Queres coñecer esas peciñas que forman parte da colección privada da/do artista que por mais voltas que lle dea, xamais cumprirán as expectativas do seu maxín creador?
Benvido/a ao marabilloso universo das pezas agochadas das nosas creativas galegas. Abrimos o baúl dos prototipos, das taras, das decepcións infinitas para poñelas á venda. Pezas exclusivas artesanais a prezos de bazar!
Exposición: Mercado Tarado
Obxectivo: aliviar a carga emocional do baúl das taras
Lugar: Mercado Galego da Creatividade
Data: 18 – 30 de novembro
Horario: 10:30 – 20:30 h

Taller de iniciación ao ecoprint _ Hiar artesanía
2025-11-29 11:00 - 19:00
Unha experiencia creativa para mergullarte na natureza e descubrir como follas e flores poden quedar plasmadas para sempre nun tecido de seda.
Neste obradoiro de iniciación entrarás no universo do ecoprint, aprendendo as bases desta técnica de estampaxe botánica e creando unha peza única en seda que gardará para sempre a beleza efémera dos campos de Galicia.
🌿 Durante o obradoiro:
· Introdución ao ecoprint: que é e como funciona.
· Recoñecer follas e flores que serven para estampar. No taller usaremos frescas e tamén prensadas doutras estacións.
· Tempo libre para compoñer o teu propio deseño sobre pano de seda.
· Ao mediodía farase a cocción ao vapor para que pola tarde poidas descubrir o deseño botánico que creaches no teu pano de seda.
· Lavamos e pasamos o ferro.
· Entrega do pano coa explicación da técnica empregada.

𝐀𝐜𝐭𝐢𝐯𝐢𝐝𝐚𝐝𝐞: 𝐓𝐚𝐥𝐥𝐞𝐫 𝐝𝐞 𝐢𝐧𝐢𝐜𝐢𝐚𝐜𝐢𝐨́𝐧 𝐚𝐨 𝐞𝐜𝐨𝐩𝐫𝐢𝐧𝐭
Marca: @hiar_artesania
Lugar: Mercado Galego da Creatividade
Data: 29 de novembro
Horario: 11:00 – 14:00 h e 16:30 – 19:00 h
Prezo: 120 €

Merca o teu taller aquí Mercar
Este obradoiro é para quen busca unha experiencia creativa sen necesidade de experiencia previa. Só fai falta estar presente, compoñer con calma… e deixar que a natureza complete a obra.

Taller de coiro _ Dona Formiguinha
2025-12-01 16:00 - 20:00
Neste obradoiro aprenderemos a elaborar un peto de coiro con Nerea de Dona Formiguinha.
Veremos como cortar as pezas de pel que precisamos, como montalas para darlle a forma ao noso peto e decoraremos como se fose casiña fantástica.
Requisitos para poder participar:
👉 Ter 12 anos ou mais.

Actividade: Taller de elaboración dun peto de coiro
Autora: Nerea Herrera
Marca: Dona Formiguinha
Lugar: Mercado Galego da Creatividade
Data: 1 de decembro
Horario: 16:00 – 20:00
Custo: 15€
Todo o material incluído.

✨Actividade patrocinada por Artesanía de Galicia, entidade da Consellería de Emprego, Comercio e Emigración da Xunta de Galicia.

Taller de calceta _ La con agarimo
2025-12-03 16:00 - 20:00
Neste obradoiro aprenderemos a elaborar adornos de Nadal con Desi de La con agarimo.
Veremos como calcetar figuras en 3D para colgar nas nosas árbores de Nadal ou onde queiramos decorar con figuriñas destas datas.
Requisitos para poder participar:
👉 Ter 10 anos ou mais.
👉 Saber montar puntos nas agullas de calceta.
👉 Saber facer o punto do dereito, ou tamén coñecido como punto bobo, e o punto do revés.

Actividade: Taller de elaboración de adornos de Nadal con calceta
Autora: Desiree Díaz
Marca: La con agarimo
Lugar: Mercado Galego da Creatividade
Data: 3 de decembro
Horario: 16:00 – 20:00
Custo: 15€
Todo o material incluído.

✨Actividade patrocinada por Artesanía de Galicia, entidade da Consellería de Emprego, Comercio e Emigración da Xunta de Galicia.

Taller de ecoprint _ Hiar Artesanía
2025-12-05 11:30 - 15:30
Neste obradoiro estamparemos un pano coa técnica do ecoprint e ao carón de Susana de Hiar Artesanía.
Cada participante levará o seu pano feito polas súas propias mans.
Requisitos para poder participar:
👉 Ter 12 anos ou mais.

Actividade: Taller de estampación con ecoprint
Autora: Susana Rodríguez
Marca: Hiar artesanía
Lugar: Mercado Galego da Creatividade
Data: 5 de decembro
Horario: 11:30 – 15:30
Custo: 15€
Todo o material incluído.

✨Actividade patrocinada por Artesanía de Galicia, entidade da Consellería de Emprego, Comercio e Emigración da Xunta de Galicia.

Escaparate Vivente de xoiaría _ Soledad Mato
2025-12-10 17:00 - 19:30
Nesta demostración de traballo en directo poderemos ver todo o proceso de elaboración dun colar a partir de filamento de prata e pedras semipreciosas.
Soledad Mato será a xoieira que estará traballando en directo desde o escaparate para que todas as persoas que teñen curiosidade por coñecer de preto o traballo artesanal poidan achegarse, coñecela e preguntarlle segredos do seu oficio.

Actividade: Escaparate Vivente de xoiaría
Autora: Soledad Mato
Marca: Soledad Mato
Lugar: Mercado Galego da Creatividade
Data: 10 de decembro
Horario: 17:00 – 19:30 h

✨Actividade patrocinada por Artesanía de Galicia, entidade da Consellería de Emprego, Comercio e Emigración da Xunta de Galicia.

Taller de xoias con miyuki _ Mica
2025-12-13 04:00 - 07:30
Gustaríache aprender a elaborar a túa propia xoia coa técnica de miyuki? Pendentes, pulseiras e colgantes que podes crear ti mesma combinando as túas cores favoritas.
Ven a este obradoiro de Mónica da marca Mica.
Cada participante levará as súas propias xoias.
Requisitos para poder participar:
👉 Ter 14 anos ou mais.

Actividade: Taller de miyuki
Autora: Mónica Fuentes
Marca: Mica
Lugar: Mercado Galego da Creatividade
Data: 13 de decembro
Horario: 16:00 – 19:30
Custo: 15€
Todo o material incluído.

✨Actividade patrocinada por Artesanía de Galicia, entidade da Consellería de Emprego, Comercio e Emigración da Xunta de Galicia.

Escaparate Vivente de xoiaría _ Sonia Arnaiz
2025-12-15 11:00 - 13:30
Sonia Arnaiz traslada o seu taller ao escaparate do Mercado Galego da Creatividade para amosarnos todo o proceso artesanal que hai detrás da creación dos seus aneis de prata 925 inspirados na espuma de mar.

Veremos como lle da forma ao metal coa man, como constrúe o volume mediante as esferas fundidas de prata e como consigue a textura que evoca o movemento da espuma mariña.
Unha mostra do oficio de xoiaría, a técnica que implica, a precisión que esixxe e a sensibilidade coa que traballa esta artesá no deseño e confección da xoia.

Actividade: Escaparate Vivente de xoiaría
Autora: Sonia Arnaiz
Marca: Sonia Arnaiz
Lugar: Mercado Galego da Creatividade
Data: 15 de decembro
Horario: 11:00 – 13:30

✨Actividade patrocinada por Artesanía de Galicia, entidade da Consellería de Emprego, Comercio e Emigración da Xunta de Galicia.

Taller de needle felting _ María Monsalve Studio
2025-12-15 16:30 - 20:00
Se queres vir a facer o teu propio bonequiño de neve en tres dimensións, a partir do feltrado da la, esperámoste neste obradoiro. Empregaremos la meiriña, agullas de feltro, almofada de adestrar e coa técnica do needle felting, crearemos pouco a pouco o noso propio boneco de neve.
Imparte este obradoiro María Monsalve Studio.
Requisitos para poder participar:
👉 Ter 14 anos ou mais.

Actividade: Taller de needle felting
Autora: María Monsalve
Marca: María Monsalve
Lugar: Mercado Galego da Creatividade
Data: 15 de decembro
Horario: 16:30 – 20:00
Custo: 15€
Todo o material incluído.

✨Actividade patrocinada por Artesanía de Galicia, entidade da Consellería de Emprego, Comercio e Emigración da Xunta de Galicia.

Taller de elaboración dunha tote _ Mundaya
2025-12-20 16:00 - 20:00
Neste obradoiro elaboraremos unha bolsa dende cero e farémolo ao carón de Lara de Mundaya.
Traballaremos con agullas, tesoiras e máquina de coser, mais non hai que ter nocións básicas de costura.
Requisitos para poder participar:
👉 Ter 14 anos ou mais.

Actividade: Taller de confección téxtil
Autora: Lara Santomé
Marca: Mundaya
Lugar: Mercado Galego da Creatividade
Data: 20 de decembro
Horario: 16:00 – 20:00
Custo: 15€
Todo o material incluído.

✨Actividade patrocinada por Artesanía de Galicia, entidade da Consellería de Emprego, Comercio e Emigración da Xunta de Galicia.

Escaparate Vivente de encadernación _ Amora Artesanía
2025-12-22 17:00 - 19:30
Nesta demostración de traballo en directo poderemos ver todo o proceso de encadernación artesanal.
@amora.artesania é a marca de Vanesa, unha creativa especializada no deseño e encadernado de axendas, diarios e libretas feitas á man por ela mesma.
Toma nota desta actividade de traballo en directo:
Actividade: Escaparate Vivente de xoiaría
Autora: Amora Artesanía
Marca: Amora Artesanía
Lugar: Mercado Galego da Creatividade
Data: 22 de decembro
Horario: 17:00 – 19:30

✨Actividade patrocinada por Artesanía de Galicia, entidade da Consellería de Emprego, Comercio e Emigración da Xunta de Galicia.

Taller de coiro _ Mocao Artesanía
2025-12-27 10:30 - 14:30
Gustaríache facer coas túas propias mans unha flor de coiro como a da imaxe?
Inscríbete neste obradoiro de Mónica de Mocao Artesanía.
Requisitos para poder participar:
👉 Ter 12 anos ou mais.

Actividade: Taller de marroquinería
Autora: Mónica Cao
Marca: Mocao artesanía
Lugar: Mercado Galego da Creatividade
Data: 27 de decembro
Horario: 10:30 – 14:30
Custo: 15€
Todo o material incluído.
✨Actividade patrocinada por Artesanía de Galicia, entidade da Consellería de Emprego, Comercio e Emigración da Xunta de Galicia.

Taller de elaboración dun tocado
2025-12-30 16:00 - 20:00
Queres vir a facer o teu propio toucado con forma de flor? Quizais para regalar este Nadal?
Neste obradoiro, xunto a Natalia de Hana No Boshi, cada participante creará o seu toucado montado sobre unha diadema.
Empregaremos feltro e la procedente dos restos que quedan da confección de sombreiros. Un proceso artesanal e sostible.
Poderemos elixir o deseño e o patrón de flor, recortamos os pétalos, creamos o centro con contas de vidro e vaporizado final para darlle volume.
Requisitos para poder participar:
👉 Coñecementos básicos de costura á man.

Actividade: Taller de confección dun toucado
Autora: Natalia Domínguez
Marca: Hana No Boshi
Lugar: Mercado Galego da Creatividade
Data: 30 de decembro
Horario: 16:00 – 20:00
Custo: 15€

Todo o material incluído.
✨Actividade patrocinada por Artesanía de Galicia, entidade da Consellería de Emprego, Comercio e Emigración da Xunta de Galicia.

Exposición Mercado Tarado
2026-01-27 10:30 - 2026-02-07 20:30
Despois dun Nadal intenso, no que todos e todas quedamos cun peto algo máis lixeiro, volvemos abrir un dos nosos baúis favoritos: o das pezas especiais, únicas e algo rebeldes.
Chega a 2ª edición do 𝐌𝐞𝐫𝐜𝐚𝐝𝐨 𝐓𝐚𝐫𝐚𝐝𝐨 💙
Aquí atoparás creacións artesanais que non volven á colección:
pezas con un pequeno defectiño, prototipos que non chegaron a ver a luz, ideas que cambiaron de rumbo ou últimas unidades xa descatalogadas.
Todas teñen algo en común: están feitas con cariño, horas de taller e historias que non merecen quedar gardadas nun caixón.
Se che gusta atopar xoias únicas, se desfrutas da artesanía auténtica ou queres aproveitar para levar algo especial a un prezo máis amable… este é o teu momento ✨
Exposición: Mercado Tarado
Lugar: Mercado Galego da Creatividade
Data: 27 de xaneiro – 7 de febreiro
Horario:10:30 – 20:30 h
Cartel e texto: @amoroteuestampaxeartesanal
#creativasgalegas #mercadogalegodacreatividade #artesaníagalega #feitoengalicia #comerciolocal #economíacircular #creatividade #marcasgalegas #artesanía #mercadotarado

Exposición de ilustración Tremelucir
2026-02-10 10:30 - 2026-02-21 20:30
Acollemos unha nova exposición no Mercado Galego da Creatividade e nesta ocasión é a quenda de Tremelucir, o proxecto artístico de Silvia Bello.
“Voltar a casa” é unha exposición que nace da necesidade de reconstruír o fogar a través do debuxo. Un regreso á orixe, á creación como refuxio emocional e como linguaxe para expresar o que ás veces non se sabe nomear.
Inspirada en Galicia, na súa luz e na memoria afectiva da terra, Tremelucir toma o seu nome dunha palabra case esquecida que fala dese brillo pequeno que aparece no mar cando o sol o toca. Parpadeos sutís que só se ven se se mira con calma. Para a autora, foi tamén ese impulso íntimo que a levou a volver crear.
As obras que conforman a exposición están realizadas de maneira artesanal, combinando acuarela sobre papel, debuxo a man e caligrafía en tinta china. A imaxe dialoga coa palabra: frases populares, expresións herdadas e fragmentos da cultura galega máis cotiá acompañan as ilustracións como ecos de memoria, conectando o persoal co colectivo.
Estas palabras non explican a obra, acompañan. Funcionan como ancoras emocionais que fan do debuxo un espazo onde habitar, unha pausa, un lugar ao que volver.

📌 INFORMACIÓN DA EXPO
▫️ Exposición: Voltar a casa
▫️ Técnica: acuarela e tinta china
▫️ Autora: Silvia Bello
▫️ Marca: Tremelucir
▫️ Lugar: Mercado Galego da Creatividade
▫️ Datas: do 10 ao 21 de febreiro
▫️ Horario: 10:30 – 20:30 h

🔶 Texto e cartel: @amoroteuestampaxeartesanal
📲 Catálogo: WhatsApp Business +34 641 21 84 62

#creativasgalegas #mercadogalegodacreatividade #tremelucir #artegalega #ilustracion #acuarela #artesania #creatividade #memoria #galicia #comerciolocal #culturagalega #arteconalma #feitoaman

⭐ Exposición · TUUINX e AmDeCô⭐ ARTE EN COSTURA & NATUREZA EN VIDRO
2026-02-24 10:30 - 2026-03-07 20:30
No Mercado Galego da Creatividade recibimos a TUUINX, o proxecto das irmás deseñadoras Sixing Xu e Siyi Xu, unha marca que fusiona moda, ilustración e artesanía nun diálogo entre culturas.
A súa obra nace da observación da natureza e da relación entre arte e peza útil. Cada prenda e cada obxecto son concibidos como algo duradeiro: cortes sinxelos e libres, tecidos naturais e detalles feitos a man a través de bordados, estampados e ilustracións en acuarela.
Nesta exposición poderase descubrir tamén a súa colaboración con AmDeCô, unha serie de vaixelas de cristal únicas acompañadas de teas ilustradas e prints exclusivos. Pezas pequenas en tamaño pero grandes en historia, onde tradición e contemporaneidade conviven con delicadeza.
TUUINX aposta por unha moda ética e consciente: poucas unidades, produción local e identidade propia. Non seguen tendencias, crean linguaxe.

📌 INFORMACIÓN DA EXPO
▫️ Exposición: Natureza en vidro & Arte en costura
▫️ Técnicas: confección artesanal, bordado, estampación téxtil, ilustración e decoupage
▫️ Autoras: Sixing Xu, Siyi Xu e Amparo García
▫️ Marca: TUUINX e AmDeCô
▫️ Lugar: Mercado Galego da Creatividade
▫️ Datas: 24 de febreiro ao 7 de marzo
▫️ Horario: 10:30 – 20:30 h

📲 @tuuinx_fashion ; @amdeco_
🌐 www.tuuinx.com

⭐ Exposición · Especial Día do Pai ⭐ DETALLES CON CARÁCTER, FEITOS A MAN
2026-03-10 10:30 - 2026-03-21 20:30 | Mercado Galego da Creatividade, Caldeirería 36, Santiago de Compostela, Spain
No Mercado Galego da Creatividade celebramos o Día do Pai cunha exposición especial que reúne unha selección de pezas pensadas para eles: obxectos con personalidade, creados por marcas do colectivo que traballan desde a artesanía, o deseño e o coidado polos materiais.
Nesta mostra atoparás propostas masculinas que van desde a estampaxe téxtil, ilustración, cerámica, coiro, deseño ou decoración, todas cun denominador común: están feitas con calma, con intención e co valor de quen crea coas súas mans.
Unha oportunidade para descubrir agasallos diferentes, afastados do industrial, e apostar por pezas únicas que contan historia. Porque ás veces o mellor detalle é aquel que leva detrás unha idea, unha man artesá e un pequeno anaco de creatividade galega.
📌 INFORMACIÓN DA EXPO
▫️ Exposición: Especial Día do Pai
▫️ Contido: selección de artigos masculinos de marcas do colectivo
▫️ Técnicas: estampaxe, ilustración, cerámica, coiro, téxtil e artesanía contemporánea
▫️ Lugar: Mercado Galego da Creatividade
▫️ Datas: 10 ao 21 de marzo
▫️ Horario: 10:30 – 20:30 h
#creativasgalegas #mercadogalegodacreatividade #diadopai #deseñogalego #artesaniagalega #feitoaman #agasallosconalma #comerciolocal #creatividade #regalosdiferentes 💙

⭐ Exposición · Nekojitanee Illustrations ⭐
2026-03-24 10:30 - 2026-04-04 20:30 | Mercado Galego da Creatividade, Caldeirería 36, Santiago de Compostela, Spain
AS DÚAS BEIRAS DO SOL
No Mercado Galego da Creatividade recibimos a Vanessa Rodríguez, a ilustradora detrás de Nekojitanee, un proxecto que conecta Galicia e Xapón a través da arte, a materia e o tempo.
A súa obra nace da unión entre tradición e experiencia vital. Tras máis dunha década no país do sol nacente, regresa ao rural ourensán para crear dende Viana do Bolo, onde desenvolve pezas que falan de territorio, memoria e proceso.
O seu traballo destaca polo uso de técnicas tradicionais como a pintura en tea, o pirogravado e a creación de tintas a partir de pigmentos naturais. Cada peza está feita con calma, respectando os tempos e explorando a relación directa co material.
Nesta exposición poderanse descubrir obras que dialogan entre dúas culturas: tintas sobre papel de caligrafía, madeira pirogravada e tea pintada a man. Un universo onde o artesanal se converte en linguaxe.
Nekojitanee aposta por unha práctica consciente: sostibilidade, produción no rural e defensa da artesanía fronte á produción masiva. Destaca tamén o seu proxecto Terras, centrado na creación de pigmentos naturais a partir de minerais e botánicos locais.
📌 INFORMACIÓN DA EXPO
▫️ Exposición: As dúas beiras do sol
▫️ Técnicas: pintura en tea, pirogravado e tintas minerais naturais
▫️ Autora: Vanessa Rodríguez
▫️ Marca: Nekojitanee Illustrations
▫️ Lugar: Mercado Galego da Creatividade
▫️ Datas: do 24 de marzo ao 4 de abril
▫️ Horario: 10:30 – 20:30 h
📲 @nekojitanee

Taller infantil amigo paxariño
2026-03-28 | Mercado Galego da Creatividade, Caldeirería 36, Santiago de Compostela, Spain
Entre fíos e cores nacen pequenos compañeiros cheos de tenrura 🐦✨
No obradoiro “Amigo paxariño” crearemos un paxariño de pompón: suave, colorido e único. Un espazo para experimentar coa textura, xogar coa cor e desfrutar dun intre de calma creativa. Porque cando as mans crean, o corazón tamén medra 💛
Un taller pensado para mini artistas con ganas de imaxinar, aprender e levar para casa un amiguiño feito por elas e eles.
Requisitos para poder participar:
👉 A partir de 6 anos.
Actividade: Obradoiro infantil “Amigo paxariño”
Imparte: La con Agarimo
Lugar: Mercado Galego da Creatividade, Caldeirería 36, Santiago de Compostela.
Data: 28 de marzo de 2026
Horario a escoller: 11:00 – 13:00 ou de: 17:00 – 19:00
Todo o material incluído.
#creativasgalegas #mercadogalegodacreatividade #marcascreativas #galicia #santiago #compostela #comerciolocal #deseño #deseñogalego #artesanía #artesaníadegalicia #arte #culturagalega #economíasocial #economíacircular #talleresinfantís #creatividadeinfantil

⭐ Exposición · LAÍÑO ⭐
2026-04-07 10:30 - 2026-04-18 20:30 | Mercado Galego da Creatividade, Caldeirería 36, Santiago de Compostela, Spain
TRAZOS DE LAÍÑO

No Mercado Galego da Creatividade recibimos a LAÍÑO, nome artístico de Salvador Figueira Laiño, cunha colección de debuxos que nacen directamente da súa vida, dos seus pensamentos e das reaccións do día a día.

A exposición reúne unha serie de 29 pezas realizadas con rotuladores calibrados e lápices de cores sobre papel. Debuxos que van dende os máis sinxelos ata os máis elaborados, pero que comparten unha mesma esencia: todos gardan un significado persoal.

Cada trazo é unha forma de expresar o vivido, unha maneira de transformar emocións e momentos cotiáns en imaxes. Pequenas escenas que capturan instantes, reflexións e estados de ánimo, converténdose nun relato visual íntimo e honesto.

Unha exposición que pon en valor o debuxo como ferramenta directa, sen artificios, onde a man e a idea van da man para contar o que ás veces custa dicir con palabras ✍️

📌 INFORMACIÓN DA EXPO
▫️ Exposición: Trazos de LAÍÑO
▫️ Autor: Salvador Figueira Laiño
▫️ Técnica: rotuladores calibrados e lápices de cores sobre papel
▫️ Lugar: Mercado Galego da Creatividade
▫️ Datas: do 7 ao 18 de abril
▫️ Horario: 10:30 – 20:30 h
▫️ Contacto co artista: 649 398 544

Cartel e texto: @amoroteuestampaxeartesanal
